CELEX: 62012CN0142
Language: da
Date: 2012-03-21 00:00:00
Title: Sag C-142/12: Anmodning om præjudiciel afgørelse indgivet af Administrativen sad Varna (Bulgarien) den 21. marts 2012 — Hristomir Marinov mod Direktor na Direktsia »Obzhalvane i upravlenie na izpalnenieto« gr. Varna — Varna pri Tsentralno Upravlenie na Natsionalnata Agentsia za Prihodite

26.5.2012   
            
            
               DA
            
            
               Den Europæiske Unions Tidende
            
            
               C 151/25
            
         Anmodning om præjudiciel afgørelse indgivet af Administrativen sad Varna (Bulgarien) den 21. marts 2012 — Hristomir Marinov mod Direktor na Direktsia »Obzhalvane i upravlenie na izpalnenieto« gr. Varna — Varna pri Tsentralno Upravlenie na Natsionalnata Agentsia za Prihodite
   (Sag C-142/12)
   2012/C 151/39
   Processprog: bulgarsk
   
      Den forelæggende ret
   
   Administrativen sad Varna
   
      Parter i hovedsagen
   
   
      Sagsøger: Hristomir Marinov
   
      Sagsøgt: Direktor na Direktsia »Obzhalvane i upravlenie na izpalnenieto« gr. Varna — Varna pri Tsentralno Upravlenie na Natsionalnata Agentsia za Prihodite
   
      Præjudicielle spørgsmål
   
   
               1)
            
            
               Skal artikel 18, litra c), i Rådets direktiv 2006/112/EF af 28. november 2006 om det fælles merværdiafgiftssystem (1) fortolkes således, at den også omfatter sådanne tilfælde, hvor ophøret af den afgiftspligtige økonomiske virksomhed skyldes, at den afgiftspligtige på grund af slettelse af registeret ikke længere må fakturere og fradrage moms?
            
         
               2)
            
            
               Er artikel 74 og 80 i direktiv 2006/112 til hinder for en national bestemmelse, der forskriver, at i tilfælde, hvor den afgiftspligtige økonomiske virksomhed er ophørt, er afgiftsgrundlaget for en transaktion normalværdien af de formuegenstande, der forefindes på tidspunktet for slettelsen af registeret?
            
         
               3)
            
            
               Har artikel 74 i direktiv 2006/112 direkte virkning?
            
         
               4)
            
            
               Er længden af perioden mellem købet af formuegenstandene og ophøret af den afgiftspligtige økonomiske virksomhed samt de værdiforringelser, der er sket efter formuegenstandenes anskaffelse, af betydning ved fastsættelsen af afgiftsgrundlaget efter artikel 74 i direktiv 2006/112?
            
         
      (1)  EUT L 347, s. 1.